السلام عليكم ورحمة الله وبركاته. اهلا بحضراتكم في المقطع رقم ربعمية تلاتة وتمانين من مقاطع حظر التجول والحلقة الرابعة من حلقات سورة الدخان ارجو من حضراتكم تيجوا المصاحف وابدأ معي
واقرا الاية تلاتة وعشرين الاية تلاتة وعشرين في سورة الضحى اعوذ بالله السميع العليم من الشيطان الرجيم فاسري بعبادي ليلا انكم متبعون ربنا بيأمر سيدنا موسى انه يأخذ عباده يعني المؤمنين واغلبهم طبعا هيبقوا بني اسرائيل
ويسير بهم ليلا فاسري بعبادي يعني اطلع امش بهم بالليل بس ربنا قال له فاسري بعبادي ليلا الصورة هو المشي ليلا اصلا فايه قيمة كلمة ليلا بعد كلمة اسري؟ ازا كان اسري يعني امشي بهم بالليل
قيمتها هو التأكيد على ان الصورة يبدأ متأخر في وسط الليل بعد ما الناس تنام لان الصورة عادة بيبدأ اول الليل. يعني بعد المغرب القوافل كانت تطلع بعد المغرب. الناس كلها رايحة جاية لسة في الشوارع
لكن الاساس هنا هو يخرجوا بالليل بعد ما الناس تنام. فاسري بعبادي ليلا انكم متبعون يعني امشي بهم بالليل بعد ما الناس تنام لانهم كده كده هيتبعوكم فلما تخرجوا بالليل وهم نايمين هتقدروا تقطعوا مسافة جيدة
قبل ما يشعروا بكم ويتبعوكم فاسري بعبادي ليلا انكم متبعون وسط الليل كده عشان تلحقوا تقطعوا مسافة في نفس الوقت انكم متبعون. يعني ما تقلقش انهم هيتبعوكم. ربنا عالم انهم هيتبعوكم
وبالتالي ده كان له دور في تثبيت سيدنا موسى عند البحر لما بني اسرائيل اتعملوا سندوتش وبقى من ناحية فرعون وجيشه ومن ناحية البحر. خلاص اتزنقوا سورة الشعراء احنا تدبرنا فلما تراءى الجمعان قال اصحاب موسى انا
مدركون انا لمدركون احنا اتقفشنا. خلاص وقعنا في ايديهم. احنا اتمسكنا فسيدنا موسى فورا قال قال كلا ان معي ربي سيهدين انا متأكد ان ده مستحيل ليه؟ ربنا قايل له انتم متبعون فربنا عالم انهم هيتبعوا
فربنا مش هيرسله بهم ويقول له اخرجوا بالليل الا لو فيه خطة معينة ربانية مدبرة بعد كده سورة الشعراء ربنا قالوا فاوحينا الى موسى ان اضرب بعصاك البحر ده كان بعد ما موسى قال
كلا ان معي ربي سيهدين رغم انهم حرفيا حرفيا معمول سندوتش من الناحيتين مزنوقين. ناحية البحر وناحية اكبر يعني جيش اقوى دولة في العالم ومع زلك سيدنا موسى كان ثابت جدا
قبل ما ربنا يقول له اضرب بعصاك البحر متأكد ان فيه خطة ربانية يا جماعة التلاتة وعشرين واربعة وعشرين في الدخان. في اسري بعبادي ليلا انكم متبعون واترك البحر رهوا. انهم جند مغرقون. اي بحر
سيدنا موسى لسه الكلام ده بيتقال له في اسري بعبادي ليلا وهو في العاصمة وبيأمر انه يخرج بالمؤمنين. ولسه فرعون لم يتبعه لسه. ولسه لم يصلوا للبحر. ولسه لم يؤمر بضرب البحر. ولسه البحر منفذ
ما تقلقش يقوم ربنا يقول له واترك البحر رهوا سيبه مفتوح باراهون يعني مفتوح عشان يغريهم انهم يحاولوا يعبروا هم كمان. ازا هناك فجوة زمنية بين الايتين الاية تلاتة وعشرين والاية اربعة وعشرين
فاسري بعبادي ليلا انكم متبعون ثم بعد مدة طويلة بعد ما راحوا عند البحر وبعد ما فرعون ادركهم بالجيش. وبعد ما ربنا قال له اضرب بعصاك البحر. وبعد ما عبروا ربنا قال له الاية اربعة وعشرين
واترك البحر رهوا قيلت بعد ما موسى وبني اسرائيل عبروا البحر لان سيدنا موسى كان هم انه يضرب البحر بالعصا مرة اخرى عشان يعود البحر الى فربنا قال له اتركه سب البحر
اربعة وعشرين واترك البحر رهوا انهم جند مغرقون ربنا فهم سيدنا موسى ليه هيسيب البحر مفتوح؟ عشان يغريهم ان هم يدخلوا يعدوا ربنا قضى بالمسألة دي امتى؟ في ليلة القدر
في هذا العام مش ربنا قال فيها يفرق ارجع للاية اربعة فيها يفرق كل امر حكيم ربنا في ليلة القدر كل عام بيقدر المقادير بتاعة العام من حكمة الله فيها يفرق كل امر حكيم. من من من امرا حكيما فرق في هذه في هذا العام. وانه يغرق فرعون وجنوده
ليكونوا عبرة لكل زالم وجنوده عبر التاريخ سؤال ايه زنب الجندي ايه زنب الجندي اللي بينفز الاوامر ده عبد المأمور لأ ما فيش حاجة اسمها كده في الاسلام. لا طاعة لمخلوق في معصية الخالق
الا المعصية واكبر معصية هي الزلم سورة القصص ربنا بيقول ان فرعون وهامان وجنودهما كانوا خاطئين جندي بياخد سبعة جنيه ده ده غلطان زيه زيهم ليه لان هو ده القرآن كتاب بيشكل المجتمعات
بيشكل شخصية الحاكم والمحكوم والعلاقة بينهم وبيشكل شخصية القائد والجنود والعلاقة بينهم ما فيش حاجة القرآن تركها اقرأ بقى معي تلاتة وعشرين واربعة وعشرين وخمسة وعشرين. فاسري بعبادي ليلا انكم متبعون. واترك البحر رهوا
انهم جند مغرقون كم تركوا من جنات وعيون معلش انا مش فاهم تركوها فين يعني الاية بتفترض انهم غرقوا خلاص خلي بالك القصة لما تعرض في القرآن في اكتر من سورة
بتقفز في كل صورة فوق بعض التفاصيل اللي مش محتاجينها في الصورة دي بالزات ليه لانه القصة بتعرض بعدة طرق وبتعرض في كل سورة بما يناسب موضوع السورة. يعني مسلا لو كانت
سورة الدخان عن التوبة واهمية عدم تأجيل التوبة كانت فصلت في غرق فرعون وندم فرعون وهو بيغرق واعلانه الاسلام زي سورة يونس. سورة يونس فصلت في مسألة التوبة قالت حتى اذا ادركه الغرق قال امنت انه لا اله الا الذي امنت به بنو اسرائيل وانا من المسلمين
فرعون اعلن الاسلام الان وقد عصيت قبل وكنت من المفسدين رفضت التوبة بتاعته. ليه لانه اتأخر فيها لم يتب الا عندما رأى الموت في سورة يونس لان سورة يونس بتركز على التوبة
في صورة يونس قوم نوح اللي لم يتوبوا غرقوا في سورة يونس فرعون اللي تاب متأخر بعد ان رأى الموت بعينيه لم تقبل توبته. في سورة يونس قوم يونس تابوا قبل الموت فقبلت توبتهم
ربنا قال الا قوم يونس لما امنوا كشفنا عنهم عذاب الخزي في الحياة الدنيا ومتعناهم الى حين لكن الدخان موضوعها هو عاقبة الكفار المتعالين اللي بيتعالوا على الوحي وبيتعالوا. مش لازم بقى
يتم التركيز فيها على تفاصيل معينة بتخدم موضوعات صور اخرى فهنا حصلت قفزتين في التلات ايات دول بين التلات ايات دول تلاتة وعشرين واربعة وعشرين وخمسة وعشرين اقراهم تاني معي وتأمل القفزات
فاسري بعبادي ليلا انكم متبعون. واترك البحر رهوا انهم جند مغرقون. كم تركوا من جنات وعيون. اول قفزة بعد فاسري بعبادي ليلا انكم متبعون بعدها خرجوا واتبعهم فرعون وربنا اوحى لموسى انه يضرب بعصاه البحر والبحر انفلق وبقى كل فرق كالطود كالطود العظيم وعبر هو وبني اسرائيل
ثم الاية اللي بعدها جت بقى اربعة وعشرين واترك البحر رهوا انهم جند مغرقون. فجوة بعد كده زمنية وبعدها نزلوا يطاردوا بني اسرائيل البحر وغرقه في البحر وفرعون اعلن اسلامه ولم تقبل توبته وغرقنا
وربنا نجاه ببدنه ليكون لمن بعده اية. اقرا بقى خمسة وعشرين ربنا بيقول كم تركوا من جنات وعيوب. خلاص ده بعد ما غرقوا هنا التركيز على عاقبة الكفر وعاقبة الشرك وعاقبة الجدال واللعب بايات الله واتخاذ ايات الله هزوا
عشان كده تم التفصيل في الحتة دي بقى شوف بقى من كم تركوا من جنات وعيون خمس ايات بيتكلموا في الحتة دي دي ليه؟ عشان الاساس هو التركيز على الخسران
اللي يجادل في ايات الله نقرا بقى من خمسة وعشرين لتسعة وعشرين كم تركوا من جنات وعيون وزروع ومقام كريم ونعمة كانوا فيها فاكهين. كذلك واورثناها قوما اخرين فما بكت عليهم السماء والارض
ارض وما كانوا منظرين كل التفصيل ده في حتة الخسران اللي خسروه. مع ان الاية قفزت فوق تفاصيل كبيرة في القصة. عشان مش محتاجينها في الصورة دي كل صورة لها شخصيتها. كل صورة لها موضوعها اللي بتخدمه. يبقى لما قصة زي قصة موسى تعرض في خمستاشر سورة هتعرض
من الزاوية المفيدة لكل صورة صورة مسلا بتتكلم عن قوة العقيدة تقوم تيجي لك من تعرض لك قصة موسى من الزاوية بتاعة السحرة. وازاي تغيروا ومن اسوأ ناس في الدنيا لاطهر ناس في الدنيا. لما رأوا الحق. وازاي العقيدة تغير الانسان؟ مسلا
تعالوا نبص في الاية خمسة وعشرين فيها استفهام. غرضه ايه كم تركوا من جنات وعيون ده استفهام الغرض منه اخذ العبرة كم هنا هدفها اعطاء الانطباع بالكثرة كم تركوا من جنات وعيون يعني قد ايه سابو من الاراضي والعزب والحدائق
الماء عيون يعني عيون الماء اللي بتوفر الماء في كل وقت ومش بس بتوفر الماء عشان الزراعة والشرب لأ وبتعطي شكل جمالي للمكان. فالواحد لما بيدخل مطعم على الماية على النهرة او على البحيرة بيطلب
اقعد على الترابيزة بتطل على المية فيقولوا ما احنا اسفين جدا الترابيزات اللي على الماية كلها متاخدة في تاني صف بعد الماية وطب اوكي تاني صف واوك يعني الماية بتدي
منظر جمالي الماية نعمة منزرها نعمة اثرها نعمة خمسة وعشرين وستة وعشرين. كم تركوا من جنات وعيون وزروع ومقام كريم وزروع وترك زراعات ومحاصيل وفاكهة وخضار ومقام كريم مقام اي مكان للقيام للقيام غير مقام مقام يعني مكان للسكن
مقام يعني مكان القيام بيدل على المنزلة والتمكين. مقام كريم يعني لما كان يقفوا الناس كلها تقوم تقف معهم. مقام كريم يقول لك ده مقامه عالي مقامه يعني درجته المجتمعية. سابوا كل الفلوس دي سابوا كل الزروع دي سابوا كل الثروات دي
وسابوا المنزلة الاجتماعية العالية اقرا سبعة وعشرين ونعمة كانوا فيها فاكهين نعمة بفتح النون يعني تنعم نعمة بكسر النون يعني النعمة نفسها والنعمة انواع نعمة المال نعمة الصحة نعمة الزروع نعمة الثقافة نعمة التقدم العلمي نعمة. نعم
ناعمة بفتح النون هو التنعم بالنعم ونعمة يعني وتنعم كانوا فيها فاكهين فاكهة جاية من الفكاهة. جاية من التنعم السعادة يعني نعمة كانوا بيرفلوا في في السعادة فيها يعني ليه ليه ليه الكلام ده
ليه بيقول ناعمة؟ ليه ما قالش نعمة كانوا فيها فاكهين مش كل نعمة الناس بتستمتع بها في واحد ممكن يكون عنده النعمة ومش قادر يتنعم بها في واحد عنده النعمة ومش بتدخل السعادة عليه. ما بتدخلش عليه ما بيبقاش فاكه فيها. ليس فيها ليسوا فيها فاكهين
يعني واحد مسلا عنده احلى نوع شيكولاتة في الدنيا توبليرون بس عنده سكر ما قدرش اكلها عنده النعمة لكن مش قادر يتنعم بها. هنا بقى هي نعمة. يعني تنعم موجود
طيب ونعمة كانوا فيها فاكهين يعني عندهم نعم بيتنعموا بها وبتدخل عليهم السعادة. اقرا تمانية وعشرين كذلك واورثناها قوما اخرين كل الغرور بالنعمة. وكل الغرور بالقوة وبالسلطة ده انتهى فجأة الملك وجيشه غرقوا
كلهم سورة الزخرف ارجع هات لي الاية خمسة وخمسين في الزهر. الزهر الاية اللي فاتت. هات السورة اللي فاتت هات الصورة اللي فاتت الاية خمسة وخمسين فلما اسفونا انتقمنا منهم فاغرقناهم
اجمعين ده معناه ان حدث فراغ في السلطة لما ملك وجيشه يختفوا تماما بالتالي الدولة دي انهارت بالتالي تغيرت الاسرة الحاكمة في مصر. احنا عارفين ان التاريخ الفرعوني كان بينقسم بينقسم الى اسر. يقول لك الاسرة السادسة عشرة
الاسرة السابعة عشرة اسر كتيرة مش عارف كانوا كم اسرة لكن بالتالي لما حصلت الهزة الجامدة دية الملك وجيشه اختفوا ما رجعوش. ما حدش عارف حصل لهم ايه اصلا يعني انا انا فاكر كويس جدا من حوالي خمستاشر ستاشر سنة
دعيت في مركز علماني جدا في مصر اتكلم وفوجئت بكم كراهية للاسلام ما كنتش اتخيل انه موجود من ناس. ناس علمانيين بيكرهوا الاسلام جدا. فقعدوا يقولوا كل الكلام ده وما فيش حاجة بتدل في المعابد ولا على الاهرامات ولا في المش عارف البرديات ان في آآ ملك مات ولا ان في
الجيش غرق انا شخصيا ما اعرفش بس يعني انتم متأكدين علماء الاسار قالوا ان ما فيش اي اثر اطلاقا اطلاقا على جدران المعابد ولا في الاهرامات ولا على الكلام ده ان في جيش غرق؟ قالوا اه. قلت لهم امنت بالله
شوفوا دقة القرآن بيقول ايه؟ فلما اسفونا انتقمنا منهم فاغرقناهم اجمعين عن بكرة ما فيش حد رجع مصر وقال للمصريين الحقوا. الفرعون والجيش غيرهم. ما حدش قال لهم كده مين الكلام ده اللي شافه
بني اسرائيل بالتالي هو موجود في ادلبيات بني اسرائيل وموجود في الكتاب السماوي اللي عند بني اسرائيل. لكن من الناحية التانية هو ما فيش جيش غرق بالنسبة للشعب المصري. فيه جيش اختفى
فاغرقناهم اجمعين ما حدش رجع قال لهم حصل ايه اصلا! ما حدش هيعرف في راسه حصل ايه ازا احنا اللي بنقوله عموما يعني لما ملك بجيشه يختفوا حصل تغير في الاسرة الحاكمة فربنا بيقول ايه
كذلك واورثناها قوما اخرين. الزروع وكل ده ورثها الحكام الجدد على مصر اللي هم ليسوا من اسرة الاسرة الحاكمة بتاعة الفرعون الزالم اتغيروا كلهم تسعة وعشرين يعني فرعون موسى ده كان شؤم على اسرته كلها
تسعة وعشرين فما بكت عليهم السماء والارض وما كانوا منظرين الكافر لا كان بيصلي ولا كان بيسبح ولا كان بيكبر ولا كان بيستغفر ما فيش صلوات ولا ازكار بتصعد في السماء
بتنقطع بموته عشان تبكي عليه السماء ما كنش له اثر ولا كان بيسجد في بيته ولا في المسجد ولا في الحرم. فما فيش مواضع سجود في الارض تبكي عليه يعني
فما بكت عليهم السماء والارض سؤال بقى هل بكاء السماء والارض ده بكاء حقيقي؟ لأ هو مجازي مجازي معناها انه دول لما ماتوا لم يفتقدوا ما كانش لهم تأثير اه بس فيه كافر بيعمل اعمال خيرية يعمل اعمال خيرية. ماشي. يعمل اعمال خيرية وياخد بها ثواب وفي الدنيا اكل وشرب وشرب
والناس بتثني عليه وبيكرموه ويعملوا له حفلات ويدوا له فيها درع آآ مش عارف آآ افضل انسان في الدنيا ما فيش مشاكل لكنه ما قامش بواجب العبادة ما امشي بواجب الشكر
ما امشي بواجب الحمد نحن نعيش لازم نفهم كده. نحن نعيش في كون مسبح ركز بقى معي. في سورة الاسراء تدبرنا وان من شيء الا يسبح بحمده ولكن لا تفقهون تسبيحهم
نحن نسبح الشجر يسبح الطيور تسبح والحيوانات تسبح يبقى احنا لما بنسبح بنبقى كاننا في صلاة جماعة كونية الكون كله بيصلي مع بعضه واحنا واقفين مع بقية المخلوقات بنصلي معها
احنا جزء منها بنصلي جنبا الى جنب مع المخلوقات مع الجمادات مع الزروع مع الاشجار مع الطيور مع الحيوانات احنا لما ماتت اختنا سناء غزال بالفيروس بكيناه انا تقريبا اتذكرها
تقريبا كل يوم وانا بجهز الدرس سناء غزال فضلت معنا على الاقل اتناشر او تلتاشر جزء من اول يوم. وبتخش تعلق كل يوم بكيناها ولا زلنا نبكيها لان هناك رابطة ايمانية تجمعنا
يبقى من يسبح مع السماء والارض ثم يموت تبكي عليه السماء والارض انما فرعون اللي كان بيتباهى ويتفاخر اليس لي ملك مصر وهذه الانهار تجري من تحتي لبكت عليك الانهار ولا بكت عليك مصر كلها
الفرعون في نزر نفسه انه لو مات البلد راحت والحزن هيبقى في كل بيت ابدا اقرا تسعة وعشرين فما بكت عليهم السماء والارض وما كانوا منظرين وما كانوا منظرين. احنا قلنا قبل كده منظرين يعني
ربنا ما اداهمش مهلة تبقوا شاطرين لو عرفتم وما كانوا منظرين بتخاطب مين شف ربنا بيقول ايه على فرعون وقومه لما لما لما لما خسف بهم الارض لما اغرقوا فما بكت عليهم السماء والارض وما كان
منظرين. فكر واكتب لي. اكتب لي في التعليقات بتخاطب مين وما كانوا منظرين يعني هم لم يمهلوا نزل عليهم عزاب ربنا في الدنيا يبقى الاية بتخاطب مشركي العرب دلوقتي اللي موجودين وقت نزول الصورة دي. وبتقول لهم فوقوا بسرعة بقى. ما تبقوش زي الكفار اللي لم يمهلهم الله
كيوم القيامة لان هذا المصير وارد جدا بالنسبة لكم ما هو ربنا بيخاطب بالامم دي كلها بيخاطبهم عشان يقول لهم ما تحصل ما توقعوش في نفس اللي وقعوا فيه. هو القرآن كده. ما فيش فيه كلمة زيادة
كل كلمة لها معنى ولها وقع ولها ظلال وما كانوا منظرين المهم مين اللي هيرتبط بالقرآن بقلبه عشان يبدأ يفك الشفرة ولما هتفك شفرة تشعر بحلاوة في قلبك ليس بعدها حلاوة
الناس مكتئبة بقى كآبة شديدة بسبب تردي الاوضاع الاقتصادية في العالم كله. والمرض اللي مش عارفين يلاقوا له حل. وكل ما ارقام المصابين تقل يفرحوا وينسبوا النجاح لنفسهم خطابتهم وعلمهم حلاوتهم وينسوا يشكروا ربنا برضه. فترجع الارقام الاصابات تزيد تاني. والمحلات بتفلس تاني والفنادق بتفلس تاني والشركات بتقفل
قلب كل الضلمة دي النور هنا النور هنا في القرآن الواحد بيجلس يتدبره ساعة ساعتين كده يشعر انه ترك الارض وبيحلق في السماء بجد بيبتعد بالانسان عن كل قرف الدنيا
اياكم يمر عليكم يوم واحد بعيد عن كتاب الله. بكرة يوم العيد هنطلع في موعدنا بازن الله. انا كنت باختبركم بالاستبيان اللي على تويتر على فكرة. انتم فاكرين ان انا كنت هاوقف يوم
ما كنتش واقف يوم العيد وكان الكل قال وقف ما كنتش اوقف برضو بختبركم الحمد لله. اكتر من حوالي نص الناس اختاروا الاستمرار حتى يوم العيد. والربع بس طلبه راحة فقط يوم العيد عاوز اقول لهم دول. راحة من ايه
راحة من الراحة من ايه اللي طلبوا الراحة الخمسة وعشرين في المية دول ما كانوش معنا يبدو في سورة طه واحنا بنتدبر ومن اعرض عن ذكري فان له معيشة ضنكا. القرآن هو
القرآن هو اللي يبعد عنك الضنك بعيدا عن القرآن ما فيش راحة فيه ضنك اسأل الله ان يتقبل مني ومنكم صالح الاعمال وان يجعل دعواتنا في هذا اليوم وكل يوم مقبولة ومستجابة. ونتوقف هنا الليلة. اللهم انا نسألك حبك وحب من يحبك وحب كل عمل يقربك
هنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك ملائكتك وانبيائك ورسلك عبادك الصالحين. اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
عين كله في مرضاتك. اللهم اجعل القرآن الكريم ربيع قلوبنا. ونور صدورنا وجلاء وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلو تناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعل
اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من
نصرهم واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة من كان منا او من احبابنا او من اخواننا او من اخواتنا او من مشايخنا او من علمائنا مريض او حاملا له
فالبسوا ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يحبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها على الشهادة في سبيلك
انك نعم المولى ونعم النصير. والسلام عليكم ورحمة الله وبركاته ونراكم غدا باذن الله في نفس هذا الموعد ان كنا من اهل الدنيا